След Студената война САЩ стават постиндустриално общество. Американската външна политика се фокусира все повече върху Близкия изток, особено след атентатите от 11 септември 2001 г., които причиняват разрушения и смърт на хиляди хора. Войните в Ирак и Афганистан продължават много години и дават повод да се говори за нова Американска империя. В края на президентството на Джордж Буш САЩ влизат в най-тежката рецесия от времето на Голямата депресия, дала начало на световна финансова криза. От 2009 г. президент е Барак Обама – първият афроамериканец на този пост. След изборите през 2016 г. президент става Доналд Тръмп.